Source: https://ficek.sk/vypoved-pocas-pn-20893
Timestamp: 2019-08-23 01:25:15+00:00

Document:
[2019] Výpoveď počas PN | Právna Poradňa '
Odpovedané dňa: 4. 2. 2017
Otázka: Výpoveď počas PN
Dobrý večer, chcem sa spýtať, či môžem dať výpoveď, keď som na PNke. Ďakujem.
Odpoveď: Výpoveď počas PN
Dobrý deň, Zákonník práce žiadnym spôsobom neobmedzuje právo zamestnanca ukončiť pracovný pomer vzniknutý na základe pracovnej zmluvy výpoveďou. Na výpoveď danú zamestnancom sa nevzťahuje tzv. zákaz výpovede počas PN. Rovnako v zmysle Zákonníka práce nie ste ani povinný zamestnávateľovi oznámiť dôvod výpovede. Po doručení výpovede zamestnávateľovi začne plynúť výpovedná doba, pričom aj počas plynutia výpovednej doby ste povinný si plniť svoje povinnosti v zmysle pracovnej zmluvy.
Podotázka: Výpoveď počas PN (Pracovné právo)
Dobrý deň, prosím Vás potrebovala by som poradiť, ako čo najjednoduchšie ukončiť pracovný pomer v škole k 31. 8. 2019, ak chcem nastúpiť od 1. 9. 2019 na iné miesto. Zmluvu mám momentálne na dobu určitú, na zastupovanie počas MD, ktorá plynie. Uvažujem v polovici augusta nastúpiť na PN, nakoľko alikvotná časť dovolenky, ktorá mi prináleží za 8 mesiacov je nepostačujúca a ako viete v škole sa v lete nepracuje. Teda jednak, či môžem počas PN požiadať o výpoveď dohodou k 31. 8? Kedy a akou formou? Nakoľko potrebujem odísť okamžite, aby som mohla nastúpiť k 2. 9. 2019 inde. Musím uviesť dôvod? Môže ma zamestnávateľ držať a žiadať odpracovanie výpovednej lehoty 2 mesiace? Prosím Vás, poraďte mi, aj zákony a paragrafy. Ďakujem pekne!
Odpovedá: JUDr. Milan Ficek, advokát (odpoveď odoslaná: 25.07.2019)
ak Váš prac. pomer trval menej ako 1 rok, potom by bola výpovedná doba 1 mesačná, a teda pokiaľ by ste dali výpoveď ešte do konca júla, tak 31.8. by sa Vám skončil prac. pomer. Ak však máte 2 mesačnú výpovednú dobu, potom aj keby ste dali výpoveď teraz, by sa prac. pomer skončil až 30.9.. Najlepšie je sa dohodnúť, avšak ak zamestnávateľ nebude súhlasiť s dohodou, tak ostáva jedine výpoveď. Aj keby ste čerpali dovolenku, či boli na PN museli by ste skončiť prac. pomer niektorým zo zákonných dôvodov. Dohodu môžete uzavrieť aj počas PN. Zamestnávateľ môže trvať, aby ste odpracovali 2 mesačnú výpovednú dobu, pretože je to Vaša povinnosť, nakoľko pracovný pomer končí uplynutím výpovednej doby, nie podaním výpovede. Odporúčam teda skúsiť nájsť kompromis a napr. posunúť nástup v inej škole, prípadne sa dohodnúť so súčasným zamestnávateľom.
Dobrý deň, dnes som sa dozvedela, že chce zamestnávateľ so mnou rozviazať prac.pomer, pracujem tu 6 rokov, z dôvodu nadbytočnosti zamestnancov, a chce mi ponúknuť prácu v Nitre u nich v pobočke, keďže som z Levíc tak to musím odmietnuť lebo mi to nevyhovuje. Keď to odmietnem, nemám už nárok na odstupné a ani na výpovednú lehotu? Čo ma čaká v takejto situácii? Ďakujem.
ak odmietnete vykonávať prac. pomer na inom ponúknutom mieste, tak až potom Vám môže dať zamestnávateľ výpoveď. Ponuka iného miesta je podmienka platnosti výpovede. Následne, ak Vám doručí výpoveď, tak sa prac. pomer skončí uplynutím výpovednej doby. Nároku na odstupné sa to nedotýka a na odstupné teda podľa môjho názoru nárok mať budete, pretože zákon nevylučuje to, aby zamestnanec dostal odstupné, ak odmietne iné ponúknuté miesto.
Prosím Vás nemohli by ste mi dať odpoveď už zajtra? V piatok sa musím rozhodnúť. Hlavne ma zaujíma až sa mi podarí otehotnieť počas pn už po uplynutí výpovednej lehoty, či aj vtedy trvá môj prac.pomer až do ukončenia materskej, lebo vraj vtedy to už neplatí, keď otehotniem po uplynutí vyp. Doby na pn, a, či v tom prípade mám po materskej nárok na podporu v nezamestnanosti alebo nie. Teda, či si môžem dovoliť pracovať aj počas výpovednej doby a až týždeň pred jej uplynutím ísť na pn alebo radšej hneď kým ešte výpoveď nemám. A ešte sa chcem opýtať, či mám nárok na dvoj alebo troj mes.odstupné. Ďakujem.
Odpovedá: JUDr. Milan Ficek, advokát (odpoveď odoslaná: 18.07.2019)
zákon jednoznačne upravuje, že ak by mala výpovedná doba uplynúť počas PN, tak uplynie zároveň s koncom PN. Uplynutím výpovednej doby zaniká pracovný pomer. Ak ste na PN a pred ňou ste dostali výpoveď a na PN budete dlhšie než je výpovedná doba, tak pracovný pomer by skončil až uplynutím PN. Ak po uplynutí výpovednej doby, no stále na PN (kedy ešte trvá prac. pomer) otehotniete a oznámite to zamestnávateľovi, tak pracovný pomer podľa môjho názoru nekončí. Ak by ste ešte výpoveď nemali a išli by ste na PN a potom by ste dostali výpoveď, bola by neplatná, lebo ste ju dostali v ochrannej dobe. Rozhodnutie je na Vás. Len zdôrazňujem, že vyššie uvedené platí, len ak Vám dá zamestnávateľ výpoveď, nie ak ju dáte Vy. Pokiaľ ide o odstupné, to záleží od toho, koľko ste pracovali a z akého dôvodu by ste dostali výpoveď. Upravuje to presne Zákonník práce v § 76.
Dobrý deň, mám otázku, vo firme pracujem 6rokov, zamestnávateľ mi chce dať výpoveď s 2mes. Výpovednou lehotou. Ak pôjdem na pn, a otehotniem po uplynutí ochrannej doby počas pn, budem zamestnaná až do konca materskej a vtedy sa ukončí prac.pomer alebo nie? Ďakujem pekne.
podľa Zákonníka práce, ak na PN otehotniete a následne oznámite zamestnávateľovi, že ste tehotná, už Vám nemôže dať výpoveď. Ak by Vám ju dal predtým, teda ešte pred PN, resp. predtým, ako by ste išla na materskú tak, že by výpovedná doba mala uplynúť v ochrannej dobe, pracovný pomer sa skončí uplynutím posledného dňa ochrannej doby okrem prípadov, keď zamestnanec oznámi, že na predĺžení pracovného pomeru netrvá.
Prac. pomer by sa tak skončil až ukončením ochrannej doby (materskej, resp. PN). Na to, aby sa na Vás hľadelo ako na tehotnú to však musíte písomne oznámiť zamestnávateľovi a doložiť aj lekárske potvrdenie.
Dobrý deň, keď som podala výpoveď dohodou dna 18. 3. 2019 k 31. 3. 2019 som zamestnaná pol roka a zo zdravotných dôvodov môžem ísť aj na PN, aby som nemusela odpracovať ostatok dni ? Ďakujem.
na Vašu otázku predkladáme nasledovnú odpoveď.
Poznamenávame, že výpoveď dohodou neexistuje. Pokiaľ ste zamestnávateľovi poslali takýto list, na tento môže, ale aj nemusí reagovať.
Buď sa teda so zamestnávateľom dohodnete na skončení prac. pomeru k určitému dátumu alebo Vy sama podáte výpoveď. z prac. pomeru.
Keďže Váš pracovný pomer trval menej ako jeden rok, výpovedná doba je jeden mesiac. Výpoveď z Vašej strany môže, ale aj nemusí obsahovať dôvody.
To, že ste dali výpoveď dohodou z prac. pomeru nie je tým dôvodom, aby ste nemohli ísť na PN, pokiaľ je na to zdravotná indikácia. To, aby ste boli PN, nepotrebujete súhlas zamestnávateľa.
Dobrý deň. Chcela by som sa opýtať, moji nadriadený boli oboznámený 30. 11. 2018, že od 9. 1. 2019 budem PN nakoľko som mala dohodnutý zákrok. Komunikovala som s kolegyňou, ktorá mi mierne naznačila, že ma pravdepodobne bude čakať výpoveď, pretože ich je malo a ja som ich vraj nechala v „štichu“. V danej firme pracujem takmer 16 mesiacov. Ďakujem za odpoveď.
Odpovedá: JUDr. Milan Ficek, advokát (odpoveď odoslaná: 06.02.2019)
Podľa ust. § 141 ods. 2 Zákonníka práce /"ZP"/ je"zamestnávateľ je povinný poskytnúť zamestnancovi pracovné voľno z týchto dôvodov a v tomto rozsahu:
Podľa § 144 ZP ak je prekážka v práci zamestnancovi vopred známa, je povinný včas požiadať zamestnávateľa o poskytnutie pracovného voľna.
Vy ste si tieto povinnosti podľa ZP splnili.
Zamestnávateľ Vám môže dať výpoveď len z dôvodov uvedených v ZP a týmto dôvodom nie je Vaša práceneschopnosť.
Len poznamenávame, že podľa § 64 ZP zamestnávateľ nesmie dať zamestnancovi výpoveď v ochrannej dobe, a to okrem iných aj v prípade, keď je zamestnanec uznaný dočasne za práceneschopného pre chorobu alebo úraz, ak si túto neschopnosť úmyselne nevyvolal alebo nespôsobil pod vplyvom alkoholu, omamných látok alebo psychotropných látok, a v dobe od podania návrhu na ústavné ošetrovanie alebo od nástupu na kúpeľnú liečbu až do dňa ich skončenia.
V prípade, že by Vám bola daná výpoveď dajte nám vedieť.
Z ust. § 77 ZP vyplýva, že "neplatnosť skončenia pracovného pomeru výpoveďou, okamžitým skončením, skončením v skúšobnej dobe alebo dohodou môže zamestnanec, ako aj zamestnávateľ uplatniť na súde najneskôr v lehote dvoch mesiacov odo dňa, keď sa mal pracovný pomer skončiť."
Ďakujem za rýchlu odpoveď. Chcela by som upresniť. V máji 2019 mám odchod do starobného dôchodku. Môj zamestnávateľ sa ma potrebuje zbaviť, keďže mu skončia benefity. Z úradu práce na moju osobu. Ak by som dala výpoveď zo zdravotných dôvodov koľko mesačne odstupné mi patrí po odpracovaní 7 rokov? Totiž navrhla som takúto možnosť, ale odpoveď znela, že odstupné nedostanem vôbec. Zaujímalo by ma tiež, do akého mzdového stupňa patrí hmotné zodpovedná osoba ? Prosím poraďte mi, na koho sa mám obrátiť. Je toho v podstate viac, Dokonca až či siaha na trestný čin. Mám obavy z tejto situácie. Ďakujem.
Odpovedá: JUDr. Milan Ficek, advokát (odpoveď odoslaná: 26.10.2018)
Dobrý deň, na doplnenie uvádzame :
Vy ako zamestnankyňa môžte podať výpoveď s uvedením alebo aj bez uvedenia dôvodu v zmysle ust. § 67 Zákonníka práce.
Danie výpovede zo strany zamestnanca zo zdravotných dôvodov je samozrejme možné, ale nezakladá nárok na odstupné.
So zamestnávateľom môžete skončiť prac. pomer okamžite podľa ust. § 69 Zákonníka práce /citujeme/ :
"(1) Zamestnanec môže pracovný pomer okamžite skončiť, ak
Teda môžete skončiť prac. pomer okamžite, ale museli by ste najprv zamestnávateľovi predložiť lekársky posudok, kde by bolo uvedené, že nemôžete vykonávať danú prácu bez vážneho ohrozenia svojho zdravia a zamestnávateľ by Vás nepreradil na inú pre Vás vhodnú prácu.
Pokiaľ sa jedná o zaradenie Vašej práce, sme názoru, že Vaša práca /usudzujeme z už položenej otázky /predavačka v nov. stánku s podpísanou dohodou o HZ/ by mohla byť zaradená do 2. stupňa náročnosti práce. Zrejme sa na zaradenie pýtate z dôvodu výšky mzdy.
Účinným riešením by bolo obrátiť sa priamo - osobne na príslušný Inšpektorát práce.
Dobrý deň. Prosím Vás o radu. Som invalidný dôchodca nad 80% a pracujem na zmluvu v novinovom stánku ako predavačka, požiadavka zamestnávateľa na úrad práce, čiže chránená dielňa. Potrebujem absolvovať operáciu bedrového kĺbu môj zamestnávateľ ma núti, aby som dala výpoveď a nie na PN-ku, keďže sa blíži môj dôchodkový vek. Žiadala som 3 mesačne odstupné, keďže tam pracujem 7 rokov. Odpoveď znela, že v žiadnom prípade. Momentálne sú zo strany zamestnávateľa na moju osobu veľké nátlaku. Prosím o radu ako mám postupovať. Ďakujem.
Podľa ust. § 66 Zákonníka práce platí /citujeme/ :
"Zamestnancovi so zdravotným postihnutím môže dať zamestnávateľ výpoveď len s predchádzajúcim súhlasom príslušného úradu práce, sociálnych vecí a rodiny, inak je výpoveď neplatná. Tento súhlas sa nevyžaduje, ak ide o výpoveď dávanú zamestnancovi, ktorý dosiahol vek určený na nárok na starobný dôchodok, alebo z dôvodov ustanovených v § 63 ods. 1 písm. a) a e)." /t.j. : sa zamestnávateľ alebo jeho časť zrušuje alebo premiestňuje a zamestnanec nesúhlasí so zmenou dohodnutého miesta výkonu práce, alebo sú u zamestnanca dôvody, pre ktoré by s ním zamestnávateľ mohol okamžite skončiť pracovný pomer, alebo pre menej závažné porušenie pracovnej disciplíny; pre menej závažné porušenie pracovnej disciplíny možno dať zamestnancovi výpoveď, ak bol v posledných šiestich mesiacoch v súvislosti s porušením pracovnej disciplíny písomne upozornený na možnosť výpovede./
Podľa ust. § 40 ods. 8 Zákonníka práce platí, že "Zamestnanec so zdravotným postihnutím na účely tohto zákona je zamestnanec uznaný za invalidného podľa osobitného predpisu, ktorý svojmu zamestnávateľovi predloží rozhodnutie o invalidnom dôchodku."
Sme názoru, že zamestnávateľ má vedomosť o tom, že potrebuje predchádzajúci písomný súhlas prísl. úradu práce na to, aby Vám mohol dať výpoveď.
Nedajte na seba vyvíjať nátlak zo strany zamestnávateľa.
Ak by Vám bola daná výpoveď zo strany zamestnávateľa, môžete podať na súd žalobu o neplatnosť výpovede v lehote do 2 mesiacov od dňa keď sa mal prac. pomer skončiť.
Dôchodkový vek nie je dôvodom na skončenie prac. pomeru zo strany zamestnávateľa. Podľa § 76a/ Zákonníka práce vzniká nárok na tzv. odchodné vo výške 1 násobku priemerného mesačného zárobku.
Môže mi dať zamestnávateľ výpoveď so spätným dátumom? 15. 5. Som bola v práci a 16. 5. Som išla na PN. Zamestnávateľ mi ale 16. Doručil výpoveď s dátumom 15. 5. Aby mi vraj nemusel on platiť on lebo jemu som spôsobila výdavky spojené s tým, že na moje miesto musel zobrať inú ženu a aj tu bude musieť platiť. Nepodpísala som ju. Ďakujem za odpoveď.
podľa ustanovenia § 64 ods. 2 Zákonníka práce Ak je zamestnancovi daná výpoveď pred začiatkom ochrannej doby tak, že by výpovedná doba mala uplynúť v ochrannej dobe, pracovný pomer sa skončí uplynutím posledného dňa ochrannej doby okrem prípadov, keď zamestnanec oznámi, že na predĺžení pracovného pomeru netrvá.
Podľa § 64 ods. 1 písm. a) Zákonníka práce
Zamestnávateľ nesmie dať zamestnancovi výpoveď v ochrannej dobe, a to v dobe, keď je zamestnanec uznaný dočasne za práceneschopného pre chorobu alebo úraz, ak si túto neschopnosť úmyselne nevyvolal alebo nespôsobil pod vplyvom alkoholu, omamných látok alebo psychotropných látok, a v dobe od podania návrhu na ústavné ošetrovanie alebo od nástupu na kúpeľnú liečbu až do dňa ich skončenia.
Konanie zamestnávateľa je podľa môjho názoru v rozpore so zákonom a je veľká pravdepodobnosť, že ním podaná výpoveď je neplatná. Podanou výpoveďou sa rozumie výpoveď oznámená zamestnancovi, teda doručená. Samotnú listinu môže vyhotoviť aj skôr. Dôležité je, kedy sa o nej druhá strana dozvie. Ak zamestnávateľ vedel, že ste na PN a aj tak Vám dal výpoveď je neplatná.
Dobrý večer, chcela by som sa spýtať mám zmluvu na neurčito mám chorú tetu po mozgovej príhode. Akú mám dať výpoveď zo zamestnania s okamžitou platnosťou, nakoľko potrebuje 24 hodinovú starostlivosť a zamestnávateľ to nebude chcieť akceptovať. Aký paragraf mám uviesť a, či potrebujem nejaké potvrdenia pre zamestnávateľa, ak chcem vybaviť opatrovateľský ďakujem.
Odpovedá: (odpoveď odoslaná: 14.02.2017)
pokiaľ nie sú naplnené znaky na okamžité skončenie pracovného pomeru (zamestnávateľ Vám nevyplatil mzdu, alebo nemôžete podľa lekárskeho posudku vykonávať danú prácu, alebo je ohrozený Váš život alebo zdravie). Ak vo Vašom prípade nie sú splnené podmienky pre okamžité skončenie, môžete navrhnúť zamestnávateľovi dohodu v zmysle ustanovenia § 60 Zákonníka práce. So skončením pracovného pomeru dohodou nemusí zamestnávateľ súhlasiť. V takom prípade Vám ešte ostáva možnosť podať výpoveď podľa § 67 Zákonníka práce. Výpoveď musí byť písomná a doručená a môžete ju podať aj bez udania dôvodu. Pracovný pomer však skončí uplynutím výpovednej doby.
Výpoveď z PP zo strany zamestnanca - späťvzatie ?

References: § 76
 § 141
 § 144
 § 64
 § 77
 § 67
 § 69
 § 66
 § 63
 § 40
 súd 
 § 76
 § 64
 § 64
 § 60
 § 67